### Beslutningstema

Socialdemokratiet har fremsendt dette punkt til dagsordenen.

### Sagsfremstilling

Socialdemokratiet har fremsendt denne tekst:

Sebastian Vestergaard

Sebastian Vestergaard implementeres i Tønder Kommune. Borgerne får mulighed for at få et punkt på dagsordenen og behandlet af kommunalbestyrelsen. Borgerforslag kan oprettes og støttes af borgere fra 16 år (aktivere de unge i politik/demokrati) i Tønder Kommune via kommunens hjemmeside. Hvis et borgerforslag får opbakning fra 200 borgere i Tønder Kommune, vil det komme på kommunalbestyrelses dagsorden, hvor forslaget skal behandles.

Beslutningskompetencen ligger hos Tønder Kommunalbestyrelse. Ordningen fungerer ved at borgeren opretter/støtter et forslag med MitID på kommunens hjemmeside. Borgere fritaget for MitID kan kontakte Borgerservice for hjælp.

Ester Koch navn vil fremgå af forslaget på hjemmesiden medmindre der er tungtvejende grunde til, at stiller skal være anonym. Støttere vil altid være anonyme på hjemmesiden. Hjemmesiden vil blive opdateret én gang ugentligt med eventuelle nye forslag. Antal støttere pr. forslag vil løbende blive opdateret.

Forslagene gennemgås af forvaltningen for at sikre, at de efterlever følgende krav:

• Det er en del af kommunens anliggender

• Relevant for opgaver, som kommunen løser

• Der ikke i den aktuelle kommunalbestyrelses periode er truffet beslutning om samme forslag

• Det har ikke injurierende eller stødende indhold

Det vil alene være muligt for en borger at stemme én gang på et forslag. Et forslag vil være tilgængeligt for stemmeafgivning i et år, hvorefter det vil overgå til et arkiv på hjemmesiden, hvor der ikke længere kan stemmes på forslaget.

Borgeren kan kun oprette eller støtte et forslag ved at bruge NemID. Dette sikrer, at det alene er borgere, som bor i Tønder Kommune, der kan oprette eller støtte et forslag. Når der stilles krav om anvendelse af NemID, vil det være muligt for borgere fra 15 år og opefter at stille og støtte et forslag. Socialdemokraterne foreslår at aldersgrænsen sættes til 16 år

Hvorfor:

Borgere i Tønder Kommune skal have muligheden for at få et borgerforslag på dagsordenen til kommunalbestyrelsesmøderne.

Derved kommer kommunalbestyrelsen tættere på, hvad der optager borgerne, og borgerne kommer tættere på den politiske proces og udvikling i deres kommune.

At gøre politik tilgængeligt og nærværende for borgerne i Tønder Kommune, kan bl.a. ske ved at oprette borgerforslag på kommunalt niveau som vi kender det fra nationalt niveau. Hvor vi som borgere i [adresse] kan indstille et borgerforsalg, som ved 50.000 underskrifter bliver behandlet i folketinget. Et borgerforslag til kommunalbestyrelsen på kommunalt i Tønder Kommune, skal så have opbakning fra 200 personer, for at kvalificere det til at komme på dagsordenen til det næstkommende kommunalbestyrelsesmøde.

Afstanden mellem borgere og politikere mindskes samt der sker en direkte borgerinddragelse. Nærdemokratiet i Tønder Kommune bliver mere levende og, kommer tættere på borgerne i Tønder Kommune.

Økonomi:

Vi kan se at der er vedtaget et lignende forslag i Haderslev kommune i december 2020 startende fra 2021, hvor etableringsomkostninger mm er fastsat til 75.000 det første år og efterfølgende 25.000 pr. år. Så forventningen må være t omkostningen også vil være i det leje i Tønder kommune. I forbindelse med evalueringen i Haderslev tidligere i år, er der ikke kommenteret på overskridelser af økonomien, som tværtimod ikke udgør 25.000 kr. årligt.

### Socialdemokratiet indstiller,

|  |  |
| --- | --- |
| at | Kommunalbestyrelsen vedtager |

1. at der etableres en ordning for Borgerforslag i Tønder kommune med opstart 1.1. 2024 eller hurtigst muligt derefter

2. at aldersgrænsen bliver 16 år

3. at der skal være 200 støttere før forslaget skal behandles i Kommunalbestyrelsen.

### Beslutning

Indstillingen ikke godkendt, idet forslaget ikke nød fremme.